เมนมาวันที่ 27-2 เดือน4 แล้วมีเลือดออกมาหลังทำการบ้านกับแฟนอีกวันที่12 เหมือนเม็นมาก จะเป็นอะไรไหม
สวัสดีค่ะ หากประจำเดือนมาในวันที่ 27 เม.ย.- 2 พ.ค. และในวันที่ 12 พ.ค. ได้มีเลือดออกมาอีก น่าจะเป็นอาการเลือดออกกะปริดกะปรอยที่เกิดจากผลข้างเคียงของการฝังยาคุมกำเนิด (เนื่องจากเคยได้เล่าว่า ได้ไปฝังยาคุมกำเนิดเมื่อวันที่ 9 เม.ย. ตามlinkนี้) ซึ่งหากเลือดที่ออกมีปริมาณไม่มาก ก็ไม่ได้อันตรายอะไร และเมื่อฝังยาคุมกำเนิดแล้ว หลังจากนี้ ประจำเดือนย่อมมาไม่ปกติได้ และในบางรายอาจขาดหายไปได้ ซึ่งเป็นผลจากฮอร์โมนของยาฝังค่ะอย่างไรก็ตาม ในกรณีที่ไม่ได้ฝังยาคุมกำเนิด การมีเลือดออกดังกล่าว อาจเกิดจาก- การมีเพศสัมพันธ์ที่รุนแรง ใช้ท่าทางพิศดาร หรือมีการใส่สิ่งของในช่องคลอด อาจมีผลทำให้เยื่อบุช่องคลอดเกิดการฉีกขาดเล็กน้อยได้ ซึ่งเลือดที่ออกมักมีปริมาณไม่มาก ไหลแบบซึมๆ และจะหยุดไหลได้เองภายในไม่กี่วัน- เลือดออกช่วงไข่ตก หากเลือดที่ออกอยู่ในช่วงกึ่งกลางของรอบประจำเดือน คือประมาณวันที่ 13-15 นับจากวันแรกที่ประจำเดือนมา และออกเพียงแค่ 1 วัน เลือดดังกล่าวก็น่าจะเป็นเลือดออกวันไข่ตกได้- มีการอักเสบติดเชื้อในโพรงมดลูก แต่มักปวดท้องน้อยร่วมด้วย มีตกขาวที่ผิดปกติ มีเจ็บท้องน้อยเวลามีเพศสัมพันธ์ ปัสสาวะผิดปกติ มีไข้- ความผิดปกติที่มดลูกและรังไข่ เช่น มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น- ผลจากการใช้ยาฮอร์โมนอื่นๆ เช่น ยาสตรี สมุนไพร อาหารเสริมต่างๆ- การผลิตฮอร์โมนของรังไข่ผิดปกติดังนั้น หากฝังยาคุมกำเนิดอยู่ ก็ไม่จำเป็นต้องทำอะไร แต่หากไม่ได้ฝังยาคุมกำเนิด และยังคงมีเลือดออกมากกว่า 1 วัน หรือออกแบบปีะปริดกะปรอยมาอีกเรื่อยๆ ก็ควรไปพบสูติ-นรีแพทย์ค่ะ